Deg tmaziɣt llan imesnulfayen maca drus maḍi. Nezmer ad nebder : muḥend at ɛamran (1945 -1954), bessaɛud muḥend aɛrab, mulud mɛammeri d tarbaɛt-is qedcen ɣef umawal n tmaziɣt tatrart anda ara d-naf tuget n wawalen i sqedcen wwin-ten-id seg tergit, amawal n tefransist –tamaziɣt n tusnakt (le lexique français –bérbére de mathématique) tasuqilt n tmarukit ɣef yizerfan n umdan (la traduction marocaine de la déclaration universelle des droits de l’homme), amawal n tjerrumt n mulud mɛammeri 1976 (grammaire bérbére ) d tnsiwalt n wannan n belɛid budris 1993 (vocabulaire de l’éducation). Imezwura i yesmarsen awalen imaynuten, d wid i yessqdacen ttawilat n rradyu, tiliẓri d iɣmisen, ɣas akken ireṭṭalen ttruẓun tutlayt ameɛna yenna-d yiwen umusnaw tutlayt ur d-ireṭṭlen ara seg tutlayin nniḍen tettwaḥseb d tutlayt yemmuten.